КIуэкIуэ Юрий: «Си фIэщ мэхъу Мудрэн Беслъэн и текIуэныгъэр Урысейм и командэ къыхэха псом Олимп джэгухэм ехъулIэныгъэ хэлъу зыкъыщигъэлъэгъуэным и пэщIэдзэу зэрыувынур»
Урысейм и командэ къыхэхам япэ Олимп дыщэ медалыр къыхуэзыхьар Къэбэрдей-Балъкъэрым щыщ спортсмен Мудрэн Беслъэнщ.
КIуэкIуэ Юрий ехъуэхъуащ чемпионымрэ абы и гъэсакIуэхэмрэ. «Уи текIуэныгъэм, — жиIащ щIыналъэм и Iэтащхьэм Беслъэн телефонкIэ зыпищIэри, — Олимп командэ къыхэхам и дежкIэ мыхьэнэ ин дыдэ иIэщ. Си фIэщ мэхъу ар урысей спортсменхэм Рио-де-Жанейрэ зэпэщу зыкъыщагъэлъэгъуэным и пэщIэдзэу зэрыувынур. Олимп джэгухэм зыщыхуагъэхьэзырым Урысейр зихуэдэ щымыIэ гугъуехьхэм Iууа пэтми, ди спортсменхэр къызэфIэмыщIэну зэи хуэмыдэу лъэщ дыдэщ. Нобэ ди къэрал псоми хуэдэу Къэбэрдей-Балъкъэрыр уэркIэ мэгушхуэ».
КъБР-м и IэтащхьэмрэПравительствэмрэ я пресс-IуэхущIапIэ.
